# జీవన జ్యోతి (1975 సినిమా)

|  |
| --- |
| **జీవన జ్యోతి** (1975 తెలుగు సినిమా) |
|  |
| దర్శకత్వం | కె. విశ్వనాధ్  |
| నిర్మాణం | డి.వి.ఎన్. రాజు |
| కథ | కె. విశ్వనాధ్ |
| తారాగణం | శోభన్ బాబు , వాణిశ్రీ, సత్యనారాయణ, రాజబాబు, శుభ, రమాప్రభ, అమోల్ పాలేకర్ |
| సంగీతం | టి.వి.రాజు |
| నిర్మాణ సంస్థ | డి.వి.ఎస్. ప్రొడక్షన్స్ |
| భాష | తెలుగు |
| **ఐ.ఎమ్.డీ.బి పేజీ** |

**జీవన జ్యోతి** 1975 నాటి తెలుగు సినిమా. ఈ చిత్రానికి K. విశ్వనాధ్ దర్శకత్వం వహించాడు. ఇందులో తల్లిగా, కుమార్తెగా వాణిశ్రీ డబుల్ పాత్రలో నటించింది. శోభన్ బాబు హీరో. ఈ చిత్రం ముఖ్యంగా ఫిల్మ్‌ఫేర్ అవార్డ్స్ సౌత్‌లో ప్రధాన అవార్డులను గెలుచుకుంది. దర్శకుడు కె. విశ్వనాథ్ ఈ చిత్రాన్ని హిందీలో *సంజోగ్* (1985) గా జయప్రద, జీతేంద్రతో రీమేక్ చేశారు. ఈ చిత్రాన్ని కన్నడలో *బాలిన జ్యోతిగా*, విష్ణు వర్ధన్ తో తీశారు. ఈ చిత్రాన్ని తాష్కెంట్‌లో జరిగిన ఆసియా, ఆఫ్రికా చలన చిత్రోత్సవంలో ప్రదర్శించారు.

## కథ

హైదరాబాదులో ఉండే వాసు ఒక గ్రామానికి వెళతాడు, అక్కడ అతను లక్ష్మి అనే యువతితో ప్రేమలో పడతాడు. ఆమె కూడా అతని పట్ల ఆకర్షితురాలౌతుంది. ఇద్దరూ పెళ్ళి చేసుకుంటారు. పెళ్ళి తరువాత ఇద్దరూ వాసు తల్లిదండ్రులు, సోదరుడు పాండురంగారావు, వదిన జానకి, ఆమె కుమారుడు సోనులతో కలిసి జీవించడానికి వెళతారు. లక్ష్మి సోనుకు దగ్గరవుతుంది. ఆమెతో అతని సమయాన్ని గడపడం ప్రారంభిస్తుంది. ఇది జానకికి ఆందోళన కలిగిస్తుంది. దీని ఫలితంగా కొంత ఉద్రిక్తత ఏర్పడుతుంది. విషాదకరంగా, సోను కన్నుమూయడంతో, లక్ష్మి విషాదంలో మునిగిపోతుంది. ఆమె గర్భవతి అయి ఆడ శిశువుకు జన్మనిస్తుంది. కాని ఆమె మనస్సు నుండి సోను వీడిపోలేదు. ఆమె ప్రతి బిడ్డలోనూ సోనును చూస్తూనే ఉండటంతో, అది పిచ్చికి దారితీస్తుంది. ఆమెను పిచ్చాసుపత్రిలో చేరుస్తారు. వాసు తన బాధాను మరచేందుకు మద్యానికి బానిసౌతాడు. తత్ఫలితంగా, అతడి కుమార్తెను జానకి, అతని సోదరుడు దత్తత తీసుకుని, ఆమె నిజమైన తల్లిదండ్రులు ఎవరో తెలియనీయకుండా పెంచుతారు. సంవత్సరాలు గడిచేకొద్దీ, వారి కుమార్తె శోభ పెరిగి పెద్దదై, ఆమె ఒక పండంటి అబ్బాయికి జన్మనిస్తుంది. యుఎస్ లో స్థిరపడబోతోంది. బయలుదేరే ముందు, కుటుంబం మొత్తం లక్ష్మిని చూడడానికి వెళ్తారు. లక్ష్మి ఒక చెక్క ముక్కను పట్టుకొని, దుప్పటితో కప్పి, దాన్నే సోనుగా భావించి పాడుతూ ఉంటుంది. ఇక్కడే శోభ తన నిజమైన తల్లిదండ్రులు ఎవరో తెలుసుకుంటుంది. ఇక్కడే ఆమె అంతిమ త్యాగం చేసే సందర్భం కూడా వస్తుంది.

## నటీనటులు

* వాసుగా శోభన్ బాబు
* లక్ష్మి / శోభగా వాణిశ్రీ
* వాసు సోదరుడు పాండురంగరావుగా కైకాల సత్యనారాయణ
* రాజబాబు వాసు స్నేహితుడిగా
* రాజు భార్యగా రమాప్రభ
* వాసు సోదరి, జానకి పాత్రలో శుభ
* వాసు తండ్రిగా అల్లు రామలింగయ్య
* వాసు తల్లిగా నిర్మలమ్మ
* అమోల్ పాలేకర్పాట
* ముక్కామల
* భీమరాజు
* పి.వెంకటేశ్వరరావు
* బేబీ వరలక్ష్మి
* చలపతిరావు
* ఆకుల రంగారావు
* చంద్రరాజు
* మునుస్వామి రెడ్డి
* శ్రీరాములు
* మాదవయ్య
* రామకృష్ణ .

## సాంకేతిక వర్గం

* స్క్రీన్ ప్లే, దర్శకత్వం: కె.విశ్వనాథ్
* మూలకథ: కె.రామలక్ష్మి
* సంగీతం: కె వి.మహదేవన్
* మాటలు: సముద్రాల జూనియర్
* పాటలు:కొసరాజు రాఘవయ్య చౌదరి, సింగిరెడ్డి నారాయణరెడ్డి
* నేపథ్య గానం: పులపాక సుశీల, బొడ్డుపల్లి బాల వసంత,మాధవపెద్ది రమేష్, శ్రీపతి పండితారాథ్యుల బాలసుబ్రహ్మణ్యం, రమోల
* ఫోటోగ్రఫీ: జి.కె.రామ్
* కూర్పు: బాబురావు
* కళ: కళాధర్
* నృత్యాలు: రాజు- శేషు
* నిర్మాత: డి.వి.ఎస్.రాజు
* నిర్మాణ సంస్థ: డి.వి.ఎస్.ప్రొడక్షన్స్
* విడుదల:16:05:1975.

## పాటలు

* ఎక్కడ ఎక్కడ దాక్కున్నానో చెప్పుకో, గానం. బి. వసంత, పి సుశీల
* ఎందుకంటే ఏం చెప్పను, గానం. ఎస్ పి బాలసుబ్రహ్మణ్యం, రమోల
* ముద్దుల మా బాబు నిద్దరోతున్నాడు (సంతొషం), గానం. పి సుశీల
* సిన్నీ ఓ సిన్నీ ఓ సన్నజాజుల సిన్ని , గానం. పి సుశీల , ఎస్ పి బాలసుబ్రహ్మణ్యం
* ఎవరనుకున్నా వౌరా నన్నేమనుకున్నా వౌరా, గానం.పి . సుశీల, బి.వసంత
* దెబ్బకు దెయ్యం వదిలించావు అబ్బబ్బబ్బబ్బ, గానం.ఎం.రమేష్, ఎల్.ఆర్.ఈశ్వరి, రచన:కొసరాజు రాఘవయ్య చౌదరి
* ముద్దుల మాబాబు నిద్ధరోతున్నాడు సద్దుచేసారంటే, గానం.ఎస్ పి బాలసుబ్రహ్మణ్యం, పి సుశీల
* లక్ష్మీ క్షీర సముద్ర రాజ తనయాం(శ్లోకం), గానం.పి.సుశీల.

## పురస్కారాలు

### దక్షిణాది ఫిల్మ్‌ఫేర్ పురస్కారాలు

* ఉత్తమ చిత్రానికి ఫిలింఫేర్ అవార్డు - తెలుగు - డివిఎస్ రాజు
* కె. విశ్వనాథ్ ఉత్తమ దర్శకుడిగా ఫిలింఫేర్ అవార్డును గెలుచుకున్నారు - తెలుగు
* శోభన్ బాబు ఉత్తమ నటుడిగా ఫిలింఫేర్ అవార్డును గెలుచుకున్నారు - తెలుగు
* ఉత్తమ నటి - తెలుగుకు ఫిల్మ్ ఫేర్ అవార్డును వాణీశ్రీ గెలుచుకున్నారు

#### నంది పురస్కారాలు

* 1975 లో ఉత్తమ చలన చిత్రంగా నంది అవార్డు .
* ఉత్తమ నటుడిగా నంది అవార్డు - శోభన్ బాబు .

## మూలాలు